CELEX: 32008D0575
Language: sk
Date: 2008-06-27 00:00:00
Title: 2008/575/ES: Rozhodnutie Komisie z  27. júna 2008 , ktorým sa povoľuje uvedenie sušenej dužiny plodov baobabu na trh ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2008) 3046]

11.7.2008   
            
            
               SK
            
            
               Úradný vestník Európskej únie
            
            
               L 183/38
            
         
      ROZHODNUTIE KOMISIE
   
   z 27. júna 2008,
   ktorým sa povoľuje uvedenie sušenej dužiny plodov baobabu na trh ako novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2008) 3046]
   (Iba anglické znenie je autentické)
   (2008/575/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť PhytoTrade Africa požiadala 9. augusta 2006 príslušné orgány Spojeného kráľovstva o uvedenie sušenej dužiny plodov baobabu na trh ako novej zložky potravín.
            
         
               (2)
            
            
               Príslušný orgán Veľkej Británie na posudzovanie potravín vydal 12. júla 2007 svoju prvotnú hodnotiacu správu. V danej správe dospel k záveru, že sušená dužina plodov baobabu je z hľadiska ľudskej spotreby bezpečná pri navrhovaných úrovniach použitia.
            
         
               (3)
            
            
               Dňa 1. augusta 2007 Komisia postúpila prvotnú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s týmto ustanovením vznesené odôvodnené námietky proti uvedeniu výrobku na trh. Tieto námietky však nevzbudili obavy o bezpečnosť. V súlade s ustanoveniami článku 6 ods. 4 je však potrebné rozhodnutie Spoločenstva.
            
         
               (5)
            
            
               Sušená dužina plodov baobabu vyhovuje kritériám ustanoveným v článku 3 ods. 1 nariadenia (ES) č. 258/97.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Sušená dužina plodov baobabu, ako sa bližšie uvádza v prílohe, môže byť uvedená na trh Spoločenstva ako nová zložka potravín.
   Článok 2
   Označenie novej potravinovej zložky „dužina plodov baobabu“ je schválené týmto rozhodnutím o označovaní potravín, ktoré ju obsahujú.
   Článok 3
   Toto rozhodnutie je určené spoločnosti Phytotrade Africa – London Office, Unit W215, Holywell Centre, 1 Phipp Street, London EC2A 4PS, Spojené kráľovstvo.
   
      V Bruseli 27. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      Špecifikácie sušenej dužiny plodov baobabu
      Opis
      Plody baobabu (Adansonia digitata) sa oberajú zo stromov. Po rozlúsknutí tvrdej škrupiny sa dužina oddelí od semien a škrupiny. Nasleduje zomletie, rozdelenie na drsné a jemné časti (veľkosť častíc je od 3 do 600 μ) a balenie.
      Typické nutričné zložky sušenej dužiny plodov baobabu
      
                  Vlhkosť (strata pri sušení) (g/100 g)
               
               
                  11,1-12,0
               
            
                  Proteíny (g/100 g)
               
               
                  2,03-3,24
               
            
                  Tuky (g/100 g)
               
               
                  0,4-0,7
               
            
                  Popol (g/100 g)
               
               
                  5,5-6,6
               
            
                  Celkový obsah uhľohydrátov (g/100 g)
               
               
                  78,3-78,9
               
            
                  Celkový obsah cukrov (ako glukóza)
               
               
                  16,9-25,3
               
            
                  Sodík (mg/100 g)
               
               
                  7,42-12,2
               
            
         
      Analytické špecifikácie
      
                  Cudzie látky
               
               
                  Menej ako 0,2 %
               
            
                  Vlhkosť (strata pri sušení) (g/100 g)
               
               
                  11,1-12,0
               
            
                  Popol (g/100 g)
               
               
                  5,5-6,6